חוק הרשות הלאומית להסמכת מעבדות

{{ח:התחלה}}
{{ח:כותרת|חוק הרשות הלאומית להסמכת מעבדות, התשנ״ז–1997}}

{{ח:פתיח-התחלה}}
{{ח:מאגר|2000571}} {{ח:תיבה|ס״ח תשנ״ז, 156|חוק הרשות הלאומית להסמכת מעבדות|https://fs.knesset.gov.il/14/law/14_lsr_211409.pdf}}; {{ח:תיבה|תשס״ב, 165|חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002)|https://fs.knesset.gov.il/15/law/15_lsr_300554.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”בדיקות“ – לרבות מדידות וכיולים;
{{ח:ת|סוג=הגדרה}} ”המועצה“ – מועצת הרשות כאמור {{ח:פנימי|סעיף 8|בסעיף 8}};
{{ח:ת|סוג=הגדרה}} ”המנהל“ – המנהל הכללי של הרשות שמונה לפי {{ח:פנימי|סעיף 13|סעיף 13}};
{{ח:ת|סוג=הגדרה}} ”הסמכה“ – הכרה של הרשות ביכולת ובכשירות המקצועית של מעבדה לבצע בדיקות, בהתאם לתקנים, לתקנות, למפרטים או למסמכי ייחוס אחרים;
{{ח:ת|סוג=הגדרה}} ”הרשות“ – הרשות הלאומית להסמכת מעבדות שהוקמה לפי חוק זה;
{{ח:ת|סוג=הגדרה}} ”יושב ראש המועצה“ – יושב ראש המועצה לפי {{ח:פנימי|סעיף 9|סעיף 9}};
{{ח:ת|סוג=הגדרה}} ”מעבדה“ – לרבות גוף בודק, מכייל או מודד, העוסק בעבודת מעבדה;
{{ח:ת|סוג=הגדרה}} ”השר“ – שר התעשיה והמסחר.

{{ח:סעיף|2|הקמת הרשות}}
{{ח:ת}} מוקמת בזה הרשות הלאומית להסמכת מעבדות.

{{ח:סעיף|3|הרשות – תאגיד}}
{{ח:ת}} הרשות היא תאגיד.

{{ח:סעיף|4|הרשות – גוף מבוקר}}
{{ח:ת}} הרשות היא גוף מבוקר כמשמעותו {{ח:חיצוני|חוק מבקר המדינה#סעיף 9|בסעיף 9(2) לחוק מבקר המדינה, התשי״ח–1958 [נוסח משולב]}}.

{{ח:סעיף|5|תפקידי הרשות וסמכויותיה}}
{{ח:ת}} תפקידיה וסמכויותיה של הרשות הם:
{{ח:תת|(1)}} לקבוע, באישור השר, תחומים וסוגי בדיקות שלגביהם תינתן הסמכה למעבדות;
{{ח:תת|(2)}} לקבוע דרישות לגבי השכלה והכשרה מקצועית של עובדים ומנהלים במעבדות המבקשות לקבל הסמכה ולגבי ביצוע בדיקות וציוד בדיקות;
{{ח:תת|(3)}} לתת למעבדות שיבקשו, הסמכה בתחומים ובסוגי בדיקות שקבעה ולקבוע דרישות למתן ההסמכה ותנאים לקיומה;
{{ח:תת|(4)}} לשמש נציגתה הבלעדית של המדינה, בכל דבר וענין הקשור בתפקידיה, ובכלל זה להכיר, באופן הדדי, ברשויות הסמכה של מדינות אחרות או של ארגונים בינלאומיים;
{{ח:תת|(5)}} לבטל הסמכה של מעבדה, אם לאחר שניתנה לה אפשרות להשמיע את טענותיה, מצאה כי אינה עומדת בדרישות שנקבעו למתן ההסמכה;
{{ח:תת|(6)}} ליזום כל פעולה הכרוכה או הקשורה בהסמכה של מעבדות המבצעות בדיקות, לרבות פעולות הדרכה, פרסום והסברה;
{{ח:תת|(7)}} לבצע ולרכז את כל הפעולות הנדרשות לביצוע תפקידיה שבסעיף זה.

{{ח:סעיף|6|קביעת תקופת מעבר ופרסום}}
{{ח:ת}} קבעה הרשות תחום או סוג בדיקות שלגביהם תיתן הסמכה, תקבע, באישור השר, תקופת מעבר לכניסתם לתוקף ותפרסם את קביעותיה ברשומות.

{{ח:סעיף|7|תנאי לאישור מעבדה על פי חיקוק}}
{{ח:תת|(א)}} נדרשו על פי חיקוק אישור, הסמכה או הכרה (להלן – אישור), של מעבדה המבצעת בדיקות, בתחומים ובסוגי בדיקות שנקבעו ופורסמו כאמור {{ח:פנימי|סעיף 6|בסעיף 6}} ושלגביהם נתנה הרשות הסמכה, לא יינתן אישור חדש ולא יוארך תוקפו של אישור אלא למעבדה שקיבלה תעודת הסמכה של הרשות לפי חוק זה.
{{ח:תת|(ב)}} הוראות סעיף קטן (א) יחולו רק אם השר הממונה על מי שהוסמך לתת את האישור, נתן את הסכמתו לקביעה האמורה {{ח:פנימי|סעיף 5|בסעיף 5(1)}}; הסכמה כאמור יכול שתינתן למפרע.
{{ח:תת|(ג)}} אין בהוראות סעיף זה כדי לגרוע מסמכותו של מי שהוסמך לתת אישור, להציב דרישות נוספות על אלה של הרשות, כתנאי למתן האישור.

{{ח:סעיף|8|המועצה}}
{{ח:תת|(א)}} לרשות תהיה מועצה של שבעה חברים שימנה השר ואלה חבריה:
{{ח:תתת|(1)}} נציג של המוסדות המוכרים להשכלה גבוהה, כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}} (להלן – מוסדות מוכרים להשכלה גבוהה), שהוא בעל השכלה בתחום מדעי הטבע או הטכנולוגיה, ושעליו תמליץ המועצה להשכלה גבוהה, כמשמעותה {{ח:חיצוני|חוק המועצה להשכלה גבוהה|באותו חוק}}, מתוך רשימות שהוגשו לה על ידי המוסדות המוכרים;
{{ח:תתת|(2)}} נציג של הארגון המייצג את המספר הגדול ביותר של מהנדסים ואדריכלים הרשומים בפנקס המהנדסים והאדריכלים, כהגדרתו {{ח:חיצוני|חוק המהנדסים והאדריכלים|בחוק המהנדסים והאדריכלים, התשי״ח–1958}};
{{ח:תתת|(3)}} נציג של המעבדות שהסמיכה הרשות, אשר ייבחר על ידי רוב מנהלי המעבדות, ובהעדר בחירה כאמור – על ידי השר;
{{ח:תתת|(4)}} נציג של המשתמשים בשירותי מעבדות, שעליו המליצה לשכת התיאום של הארגונים הכלכליים, לאחר שהתייעצה עם הסתדרות העובדים הכללית החדשה;
{{ח:תתת|(5)}} הממונה על התקינה במשרד התעשיה והמסחר;
{{ח:תתת|(6)}} נציג לפי המלצת שר המדע, מבין עובדי משרדו, שהוא בעל השכלה בתחום מדעי הטבע או הטכנולוגיה;
{{ח:תתת|(7)}} נציג לפי המלצת שר האוצר, מבין עובדי משרדו.
{{ח:תת|(ב)|(1)}} הנציג האמור בסעיף קטן (א)(1) לא יהיה מי שמועסק על ידי גוף או תאגיד המפעיל מעבדות שהוסמכו על ידי הרשות;
{{ח:תתת|(2)}} הנציגים האמורים בסעיף קטן (א)(1) עד (4) לא יהיו עובדי המדינה;
{{ח:תתת|(3)}} הנציגים האמורים בסעיף קטן (א)(6) ו־(7) יהיו בני המין שאינו מיוצג באופן הולם באותה עת במועצה כולה.

{{ח:סעיף|9|יושב ראש המועצה}}
{{ח:תת|(א)}} יושב ראש המועצה יהיה הנציג האמור {{ח:פנימי|סעיף 8|בסעיף 8(א)(1)}}, והוא יהיה גם יושב ראש הרשות.
{{ח:תת|(ב)}} השר ימנה ממלא מקום קבוע ליושב ראש המועצה, מבין חברי המועצה שאינם עובדי המדינה.

{{ח:סעיף|10|תפקידי המועצה}}
{{ח:ת}} תפקידיה של המועצה הם:
{{ח:תת|(1)}} לקבוע את הנהלים והכללים שינחו את פעולות הרשות והחלטותיה, בהתאמה לדרישות הנגזרות מאמות המידה והתקנים הבינלאומיים המסדירים את פעילותן של רשויות הסמכה של מעבדות;
{{ח:תת|(2)}} לקבוע את תחומי ההסמכה כאמור {{ח:פנימי|סעיף 5|בסעיף 5(1)}} וכן את הכללים, אמות המידה והתקנים הבינלאומיים שעל פיהם תפעל הרשות, לרבות תקופת ההסמכה של המעבדות לסוגיהן;
{{ח:תת|(3)}} לאשר את תקציב הרשות כאמור {{ח:פנימי|סעיף 27|בסעיף 27}};
{{ח:תת|(4)}} לפקח על ביצוע המדיניות של הרשות.

{{ח:סעיף|11|ישיבות המועצה}}
{{ח:תת|(א)}} ישיבות המועצה יתקיימו לפחות פעמיים בשנה; יושב ראש המועצה או שלושה מחבריה רשאים לדרוש כינוס ישיבת המועצה.
{{ח:תת|(ב)}} יושב ראש המועצה יזמן את הישיבות ויקבע את זמנן, מקומן וסדר יומן, ובלבד שהוא יכנס ישיבה לפי דרישת חברי המועצה, כאמור בסעיף קטן (א), תוך 21 ימים ממועד הדרישה.

{{ח:סעיף|12|סדרי הדיון}}
{{ח:תת|(א)|(1)}} המנין החוקי בישיבות המועצה הוא ארבעה חברים ובהם יושב ראש המועצה או ממלא מקומו;
{{ח:תתת|(2)}} משנפתחה הישיבה במנין חוקי, יהיה המשך הישיבה כדין בכל מספר נוכחים, ובלבד שבעת קבלת ההחלטות נכחו שלושה חברים לפחות ובהם יושב ראש המועצה או ממלא מקומו;
{{ח:תתת|(3)}} לא היה מנין חוקי בעת שנפתחה ישיבת המועצה, רשאי יושב ראש המועצה לדחותה במחצית השעה; עברה מחצית השעה האמורה, תהיה הישיבה כדין בכל מספר של נוכחים, ואולם על קבלת ההחלטות יחולו הוראות פסקה (2).
{{ח:תת|(ב)}} החלטות המועצה יתקבלו ברוב דעות של החברים המשתתפים בהצבעה; היו הדעות שקולות, יכריע יושב ראש המועצה, ובהעדרו – ממלא מקומו.
{{ח:תת|(ג)}} המועצה תקבע את סדרי עבודתה, ככל שאלה לא נקבעו בחוק או בתקנות.

{{ח:סעיף|13|מינוי המנהל ותפקידיו}}
{{ח:תת|(א)}} המועצה, באישור השר, תמנה מנהל כללי לרשות.
{{ח:תת|(ב)}} לא ימונה מנהל מי שהורשע בעבירה שלדעת היועץ המשפטי לממשלה יש עמה קלון, או מי שהוגש נגדו כתב אישום בשל עבירה כאמור.
{{ח:תת|(ג)}} המנהל ממונה על ביצוע תפקידי הרשות ויישום החלטות המועצה.

{{ח:סעיף|14|כהונת המנהל}}
{{ח:תת|(א)}} תקופת כהונתו של המנהל תהיה ארבע שנים; המועצה, באישור השר, רשאית לחזור ולמנותו לתקופות כהונה נוספות.
{{ח:תת|(ב)}} המנהל יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב חבריה, שלפחות אחד מהם הוא עובד המדינה;
{{ח:תתת|(3)}} הוגש נגדו כתב אישום בשל עבירה, שלדעת היועץ המשפטי לממשלה יש עמה קלון.
{{ח:תת|(ג)}} נבצר מן המנהל זמנית למלא את תפקידו, תמנה המועצה, באישור השר, ממלא מקום למנהל; נתפנתה משרתו של המנהל וטרם נתמנה אחר במקומו, רשאית המועצה למנות מנהל בפועל לתקופה שלא תעלה על 30 ימים.

{{ח:סעיף|15|תנאי העסקתו של המנהל}}
{{ח:ת}} השר, בהתייעצות עם שר האוצר, יקבע את שכרו ותנאי העסקתו של המנהל.

{{ח:סעיף|16|הועדה המייעצת}}
{{ח:תת|(א)}} השר ימנה למועצה ולמנהל, ועדה מייעצת של שלושים חברים והם:
{{ח:תתת|(1)}} שלושה עשר נציגי הממשלה, לפי ההמלצה של כל אחד מהשרים הבאים, מבין העובדים הבכירים במשרדם:
{{ח:תתתת|(א)}} השר לאיכות הסביבה;
{{ח:תתתת|(ב)}} שר הבטחון;
{{ח:תתתת|(ג)}} שר הבינוי והשיכון;
{{ח:תתתת|(ד)}} שר הבריאות;
{{ח:תתתת|(ה)}} שר החוץ;
{{ח:תתתת|(ו)}} שר החקלאות;
{{ח:תתתת|(ז)}} שר המדע;
{{ח:תתתת|(ח)}} שר העבודה והרווחה;
{{ח:תתתת|(ט)}} שר הפנים;
{{ח:תתתת|(י)}} שר התחבורה;
{{ח:תתתת|(יא)}} שר התעשיה והמסחר;
{{ח:תתתת|(יב)}} שר התקשורת;
{{ח:תתתת|(יג)}} שר התשתיות הלאומית;
{{ח:תתת|(2)}} נציג בכיר אחד של משטרת ישראל;
{{ח:תתת|(3)}} נציג בכיר אחד של צבא הגנה לישראל;
{{ח:תתת|(4)}} חמישה עשר נציגי ציבור כמפורט להלן:
{{ח:תתתת|(א)}} שני נציגים לפי המלצת מכון התקנים הישראלי, מבין עובדיו;
{{ח:תתתת|(ב)}} שני נציגים לפי המלצת הסתדרות הפועלים החקלאיים – המרכז החקלאי;
{{ח:תתתת|(ג)}} נציג אחד של ארגוני צרכנים, כמשמעותם {{ח:חיצוני|חוק הגנת הצרכן#סעיף 31|בסעיף 31(ג) לחוק הגנת הצרכן, התשמ״א–1981}}, מתוך רשימות שהגישו ארגוני הצרכנים;
{{ח:תתתת|(ד)}} שלושה נציגים לפי המלצת לשכת התיאום של הארגונים הכלכליים;
{{ח:תתתת|(ה)}} שלושה נציגים של מוסדות מוכרים להשכלה גבוהה, העוסקים במחקר, מתוך רשימות שהגישו המוסדות האמורים;
{{ח:תתתת|(ו)}} ארבעה נציגים נוספים מקרב הציבור.
{{ח:תת|(ב)}} השר ימנה את יושב ראש הועדה המייעצת ואת ממלא מקומו מבין חבריה.
{{ח:תת|(ג)}} מחצית לפחות מכלל חברי הועדה המייעצת תהיינה נשים.

{{ח:סעיף|17|תפקידי הועדה המייעצת}}
{{ח:תת|(א)}} הועדה המייעצת תייעץ למועצה בכל הנוגע לקביעת תחומי ההסמכה והתקנים הבינלאומיים שעל פיהם תפעל הרשות.
{{ח:תת|(ב)}} הועדה המייעצת תייעץ למועצה ולמנהל, לפי בקשתם ופנייתם, בכל ענין אחר הנוגע לתפקידי הרשות המפורטים {{ח:פנימי|סעיף 5|בסעיף 5}}.
{{ח:תת|(ג)}} הועדה המייעצת רשאית למנות, מבין חבריה ושלא מבין חבריה, ועדות משנה קבועות או לענין מסוים, לפי הצורך.

{{ח:סעיף|18|תקופת כהונה}}
{{ח:ת}} חברי המועצה והועדה המייעצת יתמנו לשלוש שנים, ואפשר לחזור ולמנותם לתקופה אחת נוספת; על מינוים יחולו הוראות {{ח:פנימי|סעיף 13|סעיף 13(ב)}}.

{{ח:סעיף|19|פקיעת כהונה}}
{{ח:ת}} חבר המועצה או הועדה המייעצת יחדל לכהן לפני תום תקופת כהונתו באחת מאלה:
{{ח:תת|(1)}} התפטר במסירת כתב התפטרות לשר;
{{ח:תת|(2)}} הוגש נגדו כתב אישום בעבירה שלדעת היועץ המשפטי לממשלה יש עמה קלון;
{{ח:תת|(3)}} חדל להיות עובד המשרד הממשלתי או הגוף שאותו הוא מייצג במועצה או בועדה המייעצת;
{{ח:תת|(4)}} לגבי נציג הציבור – אם נתמנה עובד המדינה.

{{ח:סעיף|20|העברה מכהונה}}
{{ח:ת}} השר רשאי להעביר חבר מועצה או חבר הועדה המייעצת מכהונתו, לפני תום תקופת כהונתו, אם נבצר ממנו דרך קבע למלא את תפקידו.

{{ח:סעיף|21|תוקף פעולות}}
{{ח:ת}} קיום המועצה והועדה המייעצת, סמכויותיהן ותוקף החלטותיהן, לא ייפגעו מחמת שנתפנה מקומו של חבר מחברי המועצה או הועדה המייעצת, או מחמת ליקוי במינויו או בהמשך כהונתו.

{{ח:סעיף|22|ניגוד ענינים}}
{{ח:תת|(א)}} חבר המועצה או הועדה המייעצת יימנע מהשתתפות בדיון ומהצבעה בישיבות המועצה או הועדה המייעצת, אם הנושא הנדון עלול לגרום לו להימצא, במישרין או בעקיפין, במצב של ניגוד ענינים בין תפקידו כחבר המועצה או הועדה המייעצת לבין ענין אישי שלו, או לבין תפקיד אחר שלו, למעט תפקידו בגוף שאותו הוא מייצג במועצה או בועדה המייעצת; חבר המועצה או הועדה המייעצת לא יטפל במסגרת תפקידו ברשות בנושא כאמור, גם מחוץ לישיבות המועצה או הועדה המייעצת.
{{ח:תת|(ב)}} נתברר לחבר המועצה או הועדה המייעצת כי הנושא הנדון עלול לגרום לו להימצא במצב של ניגוד ענינים כאמור בסעיף קטן (א), יודיע על כך ליושב ראש המועצה או ליושב ראש הועדה המייעצת.
{{ח:תת|(ג)}} לענין סעיף זה –
{{ח:תתת|(1)}} אחת היא אם מילוי התפקיד האחר הוא בתמורה או שלא בתמורה;
{{ח:תתת|(2)|סוג=הגדרה}} ”ענין אישי“ – לרבות ענין אישי של קרובו או של גוף שחבר המועצה או חבר הועדה המייעצת, או קרוב שלהם, הם בעלי שליטה בו;
{{ח:תתת|סוג=הגדרה}} ”קרוב“ – בן זוג, הורה, הורי הורה, אח, צאצא, צאצא של בן זוג ובני זוגם של כל אחד מאלה, או אדם אחר הסמוך על שולחנו של חבר המועצה או חבר הועדה המייעצת, וכן סוכן, שותף, מעביד או עובד של חבר כאמור;
{{ח:תתת|סוג=הגדרה}} ”בעל שליטה“ – מנהל, עובד אחראי או מי שיש לו חלק העולה על 5% בהון או ברווחים של גוף כאמור.

{{ח:סעיף|23|תנאי העסקתם של עובדי הרשות}}
{{ח:תת|(א)}} המנהל, באישור המועצה, יקבע את רשימת המשרות ברשות, תנאי השכר וההעסקה בהן, לאחר קבלת אישור מאת השר ושר האוצר.
{{ח:תת|(ב)}} התקבל עובד למשרה ברשות, יקבע המנהל את תנאי עבודתו, שכרו ותקופת העסקתו, במסגרת תנאי השכר וההעסקה שנקבעו לפי סעיף זה.

{{ח:סעיף|24|גמול}}
{{ח:תת|(א)}} חבר המועצה או הועדה המייעצת לא יקבל מהרשות שכר בעד שירותיו.
{{ח:תת|(ב)}} חבר המועצה יהיה זכאי לגמול עבור השתתפות בישיבות המועצה, בשיעורים ולפי כללים שיקבע השר בהתייעצות עם שר האוצר.

{{ח:סעיף|25|דין עובדי הרשות וחברי המועצה}}
{{ח:תת|(א)}} דין עובדי הרשות כדין עובדי המדינה לענין חיקוקים אלה:
{{ח:תתת|(1)}} {{ח:חיצוני|חוק הבחירות לכנסת ולראש הממשלה|חוק הבחירות לכנסת ולראש הממשלה [נוסח משולב], התשכ״ט–1969}};
{{ח:תתת|(2)}} {{ח:חיצוני|חוק שירות המדינה (סיוג פעילות מפלגתית ומגבית כספים)|חוק שירות המדינה (סיוג פעילות מפלגתית ומגבית כספים), התשי״ט–1959}};
{{ח:תתת|(3)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1979}};
{{ח:תתת|(4)}} {{ח:חיצוני|חוק שירות הציבור (הגבלות לאחר פרישה)|חוק שירות הציבור (הגבלות לאחר פרישה), התשכ״ט–1969}};
{{ח:תתת|(5)}} {{ח:חיצוני|פקודת הראיות|פקודת הראיות [נוסח חדש], התשל״א–1971}};
{{ח:תתת|(6)}} {{ח:חיצוני|פקודת הנזיקין|פקודת הנזיקין [נוסח חדש]}};
{{ח:תתת|(7)}} {{ח:חיצוני|חוק העונשין|חוק העונשין, התשל״ז–1977}} – ההוראות הנוגעות לעובדי ציבור.
{{ח:תת|(ב)}} דין חברי המועצה שאינם עובדי המדינה כדין עובדי המדינה לענין החיקוקים האמורים בסעיף קטן (א)(2), (3), (6) ו־(7).

{{ח:סעיף|26|סודיות}}
{{ח:תת|(א)}} לא יגלה אדם כל ידיעה או תוכנו של מסמך שהגיעו אליו בתוקף תפקידו לפי חוק זה, אלא לפי דרישת בית משפט, היועץ המשפטי לממשלה או לצורך חקירה לפי דין.
{{ח:תת|(ב)}} העובר על הוראות סעיף קטן (א), דינו – מאסר שנה.

{{ח:סעיף|27|תקציב וכספים}}
{{ח:תת|(א)}} המנהל יכין בכל שנה, במועד שתקבע המועצה, את התקציב השוטף ואת תקציב הפיתוח של הרשות לשנת הכספים הקרובה; התקציב טעון אישור המועצה, השר ושר האוצר.
{{ח:תת|(ב)}} תקציב הפיתוח של הרשות ימומן מאוצר המדינה במסגרת חוק התקציב, ותקציבה השוטף ימומן מהכנסות מאגרות ומתשלומים שתגבה עבור שירותיה.
{{ח:תת|(ג)}} על אף הוראות סעיף קטן (ב), רשאי שר האוצר לאשר השתתפות מתקציב המדינה בתקציבה השוטף של הרשות.

{{ח:סעיף|28|דין וחשבון שנתי}}
{{ח:ת}} המנהל יכין דין וחשבון שנתי על פעולות הרשות ויגישו לשר, לאחר שאושר על ידי המועצה.

{{ח:סעיף|29|זכות עיון}}
{{ח:ת}} הרשות תאפשר לכל אדם לעיין בכללים, באמות המידה ובתקנים שעל פיהם היא פועלת באופן, במקום ובזמנים שתקבע ושתפרסם.

{{ח:סעיף|30|דין הרשות}}
{{ח:ת}} דין הרשות כדין המדינה לענין תשלום מסים, מס בולים, אגרות, ארנונות, היטלים ותשלומי חובה אחרים.

{{ח:סעיף|31|דין המדינה}}
{{ח:ת}} לגבי הוראות חוק זה דין המדינה ומוסדותיה כדין כל אדם אחר.

{{ח:סעיף|32|ביצוע ותקנות}}
{{ח:ת}} השר ממונה על ביצוע חוק זה והוא רשאי להתקין תקנות לביצועו, לרבות הסדרה של תהליך ההסמכה והזכות לבקש דיון נוסף בהחלטה הנוגעת להסמכת מעבדה.

{{ח:סעיף|33|אגרות|תיקון: תשס״ב}}
{{ח:ת}} השר רשאי לקבוע, באישור שר האוצר וועדת הכלכלה של הכנסת, אגרות וכללים בדבר תשלומים בעד ביצוע פעולות הרשות לפי {{ח:פנימי|סעיף 5|סעיף 5 לחוק זה}}.

{{ח:סעיף|34|העברת כספים שהוקצבו בחוק התקציב}}
{{ח:ת}} הממשלה תעביר לרשות את כל הסכומים אשר תוקצבו בחוק התקציב לשנת הכספים השוטפת עבור אותן פעולות להסמכת מעבדות שביצוען מועבר לרשות, ושלא הוצאו עד יום תחילתו של חוק זה; לענין זה, ”שנת הכספים השוטפת“ – שנת הכספים שבה חל יום תחילתו של חוק זה.

{{ח:סעיף|35|הוראת מעבר}}
{{ח:ת}} השר יבחר את נציג המעבדות, שימונה על ידיו לתקופה של שנתיים מיום תחילתו של חוק זה, כחבר המועצה, במקום הנציג האמור {{ח:פנימי|סעיף 8|בסעיף 8(א)(3)}}.

{{ח:חתימות|נתקבל בכנסת ביום כ״ד באדר ב׳ התשנ״ז (2 באפריל 1997).}}
* '''בנימין נתניהו'''
ראש הממשלה
* '''נתן שרנסקי'''
שר התעשיה והמסחר
* '''עזר ויצמן'''
נשיא המדינה
* '''דן תיכון'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]